Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 27/13/8803	Košice II, 20.5.2013
EEČ : 2-64-185-2013

U Z N E S E N I E

Trestná vec:	obvinená XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 25,00 € 
b.	Konkrétny adresát peňažnej sumy určenej na všeobecne prospešné účely: XXXXX škola, ul. XXXXX, 040 01 XXXXX, číslo účtu XXXXX 
c.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX XXXXX pod spisovou značkou XXXXX2013.
v trestnej veci vedenej proti obvinenej XXXXX pre prečin výtržníctva podľa § 364 ods. 1 písm. a) Trestného zákona, ktorého sa mala dopustiť na tom skutkovom základe, že v Košiciach, na ul. XXXXX, dňa 04.01.2013 v čase okolo 21.20 hod., v herni XXXXX pred tam sa nachádzajúcimi zákazníkmi a personálom fyzicky napadla XXXXX tak, že ho pohárom od whisky 2x udrela po hlave, čím takto poškodenému XXXXX spôsobila tržnú asi 5 cm ranu, t.j. ľahký úraz s dobou liečenia do 7 dní.  

Odôvodnenie: 
Uzneseniami povereného príslušníka Okresného riaditeľstva PZ Obvodného oddelenia XXXXX - XXXXX, sp. zn. ORP-XXXXX-KE-2013 zo dňa 05.01.2013 bolo podľa § 199 ods. 1 Trestného poriadku začaté trestné stíhanie a podľa § 206 ods. 1 Trestného poriadku XXXXX vznesené obvinenie pre prečin výtržníctva podľa § 364 ods. 1 písm. a) Trestného zákona, ktorého sa mala dopustiť na tom skutkovom základe, že v Košiciach, na ul. XXXXX, dňa 04.01.2013 v čase okolo 21.20 hod., v herni XXXXX pred tam sa nachádzajúcimi zákazníkmi a personálom fyzicky napadla XXXXX tak, že ho pohárom od whisky 2x udrela po hlave, čím takto poškodenému XXXXX spôsobila tržnú asi 5 cm ranu, t.j. ľahký úraz s dobou liečenia do 7 dní.  
 
Preskúmaním vyšetrovacieho spisu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinená XXXXX a poškodený XXXXX uzavreli dňa 25.04.2013 za prítomnosti probačného a mediačného úradníka na Okresnom súde XXXXX II sp. zn. XXXXX/2013 dohodu o zmieri, v rámci ktorej splnomocnenec poškodeného nežiadal od obvinenej náhradu škody. 

Obvinená XXXXX slobodne, vážne, zrozumiteľne a určito vyhlásila, že spáchala skutok, za ktorý je stíhaná, svoje konanie úprimne oľutovala a poškodenému XXXXX sa ospravedlnila a ubezpečila ho, že v budúcnosti sa obdobného skutku voči jeho osobe nedopustí.
Dňa 18.04.2013 obvinená XXXXX zložila na depozitný účet pre zmier Krajskej prokuratúry  XXXXX č. ú. XXXXX peňažnú sumu vo výške 50,-€ určenú vo výške 25,-€ štátu na peňažnú pomoc poškodeným trestnými  činmi a vo výške 25,-€ na všeobecne prospešné účely a to v prospech XXXXX školy, ul. XXXXX, číslo účtu XXXXX. 

Táto suma je primeraná závažnosti spáchaného prečinu.

Obvinená XXXXX a poškodený XXXXX s týmto spôsobom vybavenia veci vyslovili súhlas.

Vzhľadom na povahu a závažnosť spáchaného prečinu, na mieru akou bol prečinom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci a mám za to, že využitie odklonu v trestnom konaní formou schválenia zmieru a zastavenia trestného stíhania bude mať na obvinenú pozitívny motivačný stimul k vyvarovaniu sa podobných excesov z riadneho života v budúcnosti. 

S poukazom na všetky uvedené skutočnosti som rozhodol v zmysle výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Kamil Lehotský
prokurátor